欽廉地區

欽廉，或者喊做欽廉地區，係兩粵入邊嘅一笪埞方，喺廣東粵西以西、廣西東南部撈越南北部嘅交界位置。舊屬廣東嘅廉欽道，兼八屬嘅廉州府。而今建制上係由廣西裏頭三個地市管轄到。

地理

範圍 
欽廉範圍南抵北部灣、北抵十萬大山跟南寧橫州對望、東北以六萬大山同鬱林交界、東南同湛江安鋪鄰接、西靠北崙河跟越南交接。

區內地理 
欽廉地區西北、北便係十萬大山，東北係六萬大山，南邊毗臨北部灣；十萬大山一路延伸到越南廣寧省境內，山海之間東興、芒街隔界河北崙河相望；六萬大山麓到北部灣官寨海、英羅港一線就隔開合浦山口鎮跟湛江市廉江安鋪地區高橋鎮。南流江流經笪埞，喺匯集齊啲支流似武利江等等之後出海；除開南流江，域內仲有欽江、防城江、大風江、北崙河等江水。各大城鎮、墟鎮大多分佈喺啲江水隔籬。

史

史前 
史前遺址着發現喺欽廉地區噶主要喺啲遺址畀海濱貝丘文化，啲喺新石器時代早期噶，比如亞菩山遺址、馬蘭嘴遺址、杯較山遺址喺防城港、牛屎環塘遺址喺合浦同埋芭蕉墩遺址與及亞陸講楊義嶺遺址喺欽州。種貝丘遺址裏頭主要噶謀生方式係採集、漁獵，可能都兼做有原始農業到了新石器時代中期。

到新石器時代晚期，出名噶遺址有獨料遺址，在裏頭農業變成了主要。

建置 
由隋唐開始，朝廷開始設欽州府、廉州府，宋朝就統稱做欽廉，到明朝組成廉州府，下低分治四屬，所以又喊做欽廉靈防、欽廉四屬。按而今中國大陸嘅行政建制，欽廉係計欽州、北海、防城港三隻地級市，連同啲地級市下轄嘅一隻縣級市東興、三隻縣合浦縣、浦北縣、靈山縣。

區劃史 
欽廉地區古屬合浦郡，南朝宋始設宋壽郡於欽州，南齊陣時變宋壽縣，梁、陳為安京郡埞，屬安州。隋又設安州，開皇十八年改為欽州，取「欽順」義，又係「取欽江為名」。大業元年合浦設置祿州，又併入合州。同時大業初欽州改為寧越郡。唐陣時屬嶺南道、初初跟隋制，武德四年撤郡設欽州，治下啲縣多次更名、設改，而貞觀八年合浦喊做廉州。咸通三年嶺南道分嶺南東道、嶺南西道，屬嶺南西道。宋朝陣時屬廣南西路，並稱欽廉。

元朝至元十七年陣時設欽州路、廉州路，連同高州路、化州路、雷州路等屬海北海南道。明朝劃畀廣東布政司，洪武元年設廉州府，二年設欽州府，洪武七年欽州府降為欽州、並喺洪武十四年歸屬廉州府。明朝陣時開始，防城江以東部份地區着越南實控；清朝跟明制，照舊屬廣東省。中法戰爭之後嘅光緒十一年，中法喺天津簽訂《中法新約》，裏便規定兩國派人勘察劃定中越邊界。兩年後，兩國之間訂立《續議界務專條》當中確定，中越以北崙河為界。接續到光緒十四年，清廷升欽州為直隸州，轄而今欽州、防城兩笪埞，原欽州西部劃出，設防城縣，北崙河邊立大清欽州界碑；廉州轄靈山、合浦。光緒二十年劃遂溪縣潿洲島落合浦。光緒三十二年欽州、廉州屬廉欽道，治所欽州。宣統三年廉欽道變欽廉軍政府。

民國元年撤銷廉州府，治下直屬欽廉軍政府、後改欽廉綏靖處，同時改欽州變欽縣，1914年改欽廉道。1916年桂系勢力岑春煊主張自下而上欽廉改隸廣西。民國六年欽廉四屬吳則浚等十五名代表向廣西省當局請願，欽廉應劃歸桂省。之後，吳則浚等二百餘人就欽廉劃歸廣西問題上書兩院，因時值護國戰爭，加之廣東督軍府同埋廣東各界人士抵制而冇實現到。

民國九年，撤銷欽廉道，治下直屬廣東省。三月，喺桂系控制下嘅廣東，欽廉鎮守使陸蘭清、合浦李懷祖、欽州韋炳青等上書請願，要求捉欽州、廉州、靈山、防城劃隸廣西；四屬人民代表韋炳青等十幾人又上書；兩者呈遞至軍政府。之欽廉籍議員對於隻提案始終反對，龐淵鑒、鄧政治兩議員「搜集人民反對此案之證據及窒礙難行之理由，列為書表分呈軍府當道」，防城、欽縣、合浦、靈山轄區啲官民大多嘸願改轄。龐淵鑒同欽廉紳商學各界代表潘承鎏與及欽廉留省學會勞有琨等人上書請願反對改隸。廣東啲旅外團體都強力反對，基於廣東一體嘅立場喺報紙上進行公開抗議。欽廉旅京人士召旅京廣東全體大會反對欽廉屬桂，上海粵僑商業聯合會都分別致電廣州、北京反對欽州割歸桂省。欽廉地方紳士組織在府學宮開公民大會，五千餘人到場全體表決否認改隸。最後，喺各方抵制壓力下同埋因陳炯明嘅粵軍回攻驅逐緊桂系，加之省長楊永泰都聯絡粵籍軍官合謀倒桂噶情形下，6月4日下晝廣東省議會開會討論「欽廉各界代表潘承鎏等請函駁回欽廉改隸案」，結果反對改隸並全體起立通過，諮請省長取消。6月24日，廣州軍政府發表歉電，宣布撤銷欽廉改隸案。 之後直到民國十九年，欽廉屬廣東省南區綏靖公屬。民國二十五年屬廣東省第八區行政督查專員公署。

中華人民共和國成立之後，屬廣東省南路專區，1950年改欽廉專區，1951年改喊做欽州專區。1952年欽州專區劃畀廣西省。1955年改為合浦專區，又歸返廣東省。1958年12月1日，撤消防城縣，併入東興各族自治縣，縣治東興鎮。1959年改屬湛江專區。1964年，設立欽州僮族自治縣。1965年，欽、防劃歸廣西壯族自治區，設立欽州專區，欽州僮族自治縣改為欽縣，那陳、西鄉等欽北鄉鎮劃入南寧市良慶區同邕寧區，上思劃入。1971年改稱欽州地區。1978年12月15日，東興各族自治縣縣治遷到防城鎮，改名防城各族自治縣。1983年設北海市。1987年捉合浦縣劃歸北海市。 1993年設立防城港市，轄防城、上思兩縣。1994年6月28日，中華人民共和國國務院批准，撤銷欽州地區，改設地級欽州市。1996年4月29日，國務院批准，設立東興縣級市，轄東興、江平、馬路等3隻鎮，市政府駐東興鎮，屬防城港市轄。

民系 

欽廉人主要分佈喺廣東、廣西、香港、澳門、臺灣及越南、新加坡、美國、法國、澳大利亞、加拿大等埞方，總人數有講800萬，又有講1000萬以上。

海外好多欽廉嘅僑裔分佈喺越南、成為越南華族嘅主要部分之一。其中分為明末嘅明鄉人、因劃界而入越南嘅原防城啲埞人同埋啲近代嘅移民。

明鄉人 

明末清初，部分嘸服清朝統治噶人移居越南，即為明鄉人。喺公元1679年，清廷逐漸逐漸平定三藩之亂之後，由高雷廉總兵陳上川、副將陳安平，龍門總兵楊彥迪、副將黃進帶領之下，三千名南明遺民坐五十部戰船到今日越南峴港。佢哋得呶陣時廣南國阮福瀕嘅庇護，受命遷落越南南圻，成為開發湄公河三角洲嘅主力之一。清乾隆四十三年，明鄉人喺越南建有安南明鄉會館。但佢哋喺阮朝陣時捱戥華人分開計，嘸得參加華人商會、社團，又嘸得自稱「華人」。佢哋基本上已經嘸講廣東話或者福建話。

近代越南華人 

近代移居越南噶華人最多係廣府人，其次係潮州人，廣府或者客家華人當中好多又都係欽廉人。

有尐係因為1887中法劃界、住喺防城江東便而歸入越南噶，捱歸入儂族，大多住喺海寧、即而今廣寧省，其中大部分講𠊎話、白話混合語，所以喊做海寧客或者海寧儂。另外，劃界之後，都持續有新人遷入融入，歸為海寧客。佢哋祖上多數係清末入欽廉開墾噶客家人。喺保大皇帝陣時有過儂人自治區喺芒街，之後隨法國人南遷潼茅成立海寧郡自治區，又或者去西貢堤岸、甚至法國、南加州。喺1979年越南政府發佈文件《越南各民族成分名稱嘅決定》裏便承認海寧儂為華族。

有尐係因為逃離饑荒、戰火而跨境到越南海防、同奈、西貢堤岸噶。好多客家人喺原本梅州為主噶崇正會館基礎上，設崇正欽廉會館。越南排華陣時好多欽廉華人走佬去香港、美國等其他埞方。

文化

語言 

欽廉地區主要通行粵語，傳統上喊做粵語欽廉片，下分各城區白話、廉州話、新立話、小江話、六萬山話；欽廉片之外仲有少部分桂南平話喺靈山、欽州戥橫州、南寧隻交界處。

某啲鄉鎮用𠊎話、又喊做新民話，分佈喺譬如浦北張黃、大成，合浦公館，欽州久隆、那彭，防城至東興一迾埞嘅靠北山麓啲埞。

壯話主要分佈喺三那啲埞，同埋接近上思啲埞。

喺北海市鐵山港、丹兜海以東對過海啲埞分佈有粵西閩語。

而京族話分佈喺京族三島，使用喺啲京族村鎮，與及啲京族人、漢族人，啲居住喺京漢混住埞似江龍、潭吉、澫尾啲埞噶都有使用。

戲劇

名人

祖籍 

梅艷芳
程萬琦
呂良偉
 楊丞琳

考

連出去 
 世界欽廉人 世界欽廉懇親大會官網
 澳洲維省欽廉同鄉會
 美國欽廉靈防同鄉會簡介
 越南崇正欽廉會館
 同奈華人面書頁

廣西地理
廣東地理
廣東史